text: Възстановена е продажбата на винетки за тежкотоварните возила - www.stroitelstvoimoti.com
  Home Бизнес Икономика Възстановена е продажбата на винетки за тежкотоварните возила
  Възстановена е продажбата на винетки за тежкотоварните возила
  Транспортните стикери бяха спрени в мрежата от 17 юли и редица компании изпитаха затруднения
  Възстановена е продажбата на месечни електронни винетки за пътни превозни средства с обща технически допустима максимална маса над 3,5 тона, съобщиха от АПИ. Услугата вече е достъпна в познатите канали за покупка на електронни винетки – сайта www.bgtoll.bg, мобилното приложение, терминалите за самотаксуване и на касите на областните пътни управления. Продажбата на месечни винетки за тежкотоварни автомобили беше прекъсната на 17 юли 2019 г. съгласно разпоредбите на действащия към момента Закон за пътищата.
  В бр. 60 на "Държавен вестник" от 30 юли 2019 г. бяха обнародвани и влизат в сила промените в Закона за пътищата, с които търговската експлоатация на системата за електронно събиране на пътни такси на база изминато разстояние – тол, се отлага за не по-късно от 1 март 2020 г. и съответно се възстановяват месечните винетки за товарните превозни средства. До въвеждането на тол системата тежкотоварните автомобили ще ползват републиканската пътна мрежа със заплащане на винетка – месечна, седмична или дневна.